kardosdrur/scandi-wiki huggingface dataset:
Søren Brinck

Søren Brinck (14. januar 1668 i Slagelse – 11. januar 1743 i Fredericia) var en dansk officer.

Liv og gerning 
Han skal have været søskendebarn til Iver Brinck. Hans fader, Andreas Brinck, havde som afskediget officer taget bopæl i Slagelse, hvor han døde 1682, få dage efter sin hustru Gertrud.

Den 14-årige og forældreløse Brinck tog tjeneste som simpel rytter i 1. sjællandske Kyrasserregiment og oplærtes fra grunden af i alt, hvad der kunne tjene en kavalerist til nytte, således også sadelmagerhåndværket. I 1684 blev han korporal, og 1689 sendtes han med de danske hjælpetropper til Irland, deltog i Kampene ved Drogheda og Aghrim, hvor efter han i 1691 blev vagtmester, og siden, i Flandern, ved Steenkerke og Kortrijk. 1701 drog han atter i felten med de til Brabant bestemte danske tropper, som under Prins Eugen og Hertugen af Marlborough delte æren for disses berømte sejre, og deltog selv med hæder i samtlige hovedslag, ved Höchstedt, Ramillies, hvor de danske især udmærkede sig, Oudenarde og Malplaquet, hvor han blev såret og hesten skudt under ham. I samme felttog falder hans hovedbedrift. Da prins Frederik af Hessen-Kassel, der tjente i de allieredes hær, med få husarer havde vovet sig langt ind blandt de franske fortropper, blev han hårdt angrebet af en overlegen afdeling. Brinck rykkede ham uden at agte på egen fare øjeblikkelig til undsætning og bragte ham frelst tilbage med sig til lejren, rigtignok med et tab af 11 af sine 14 mand og selv hårdt såret af 7 rendekugler i sit ene lår. At Brinck ved denne lejlighed reddede prinsens liv, skal denne senere som konge af Sverige ved flere lejligheder med megen anerkjendelse have ytret til den danske gesandt i Stockholm. Den sårede Brinck, om hvis liv der ikke var meget håb, toges i pleje af skarpretteren i en lille fransk by, kom sig først efter trekvart års forløb og siges efter den tid i flere slag at have medført en krykke på hesten.

I 1712 var han med i Slaget ved Gadebusch men levede siden under fredelige forhold i Fredericia. Uagtet Brincks mod og militære dygtighed efter mange prøver var selv hans øverste foresatte vel bekendte, varede det længe, inden han nåede ind i officersstanden, da han først blev løjtnant 1706. Kun 4 år efter blev han imidlertid ritmester, 1718 major, 1728 oberstløjtnant. Da han 1734 efter ansøgning erholdt afsked, fik han udnævnelse til oberst.

Familie 
I 1726 ægtede han Anna Marie f. Fessler (1694-1782), enke efter rådmand i Fredericia Henrich Richter. I ægteskabet 3 børn, hvoraf 2 døde unge. Den tredje datter, Gertrud Catharina Brinck (1730-1798), blev gift med generalkirkeinspektør Erik Johan Jessen.

Kilder 
 Dansk Biografisk Leksikon.
 Kgl. Bibl., Kallske Manuskr. Nr. 131-34, fol.
 Ove Malling, Store og gode Handlinger.
 Jessen-Schardeböll, Erik Johan: Stammtafeln derer Cimbrisschen Alt-Edlen Famile der er von Jessen aus dem Schardeböll.

Personer i Dansk Biografisk Leksikon
Kavaleriofficerer fra Danmark
Personer i Den Store Nordiske Krig fra Danmark-Norge
Personer fra Slagelse
Danskere i 1600-tallet
Danskere i 1700-tallet
Artikler fra 1. udgave af Dansk biografisk leksikon
Historicisme (filosofi)

Historicisme betegner en doktrinær tro på historiens lovmæssige udvikling. Begrebet blev i denne betydning først introduceret af filosoffen Karl R. Popper i bogen The Poverty of Historicism fra 1957 og det slog umiddelbart rod i den vestlige samfundsdebat under den kolde krig. Herder og Hegel var forløbere til historicisme. De hævdede, at individet ikke levede isoleret, men at udtryk præsenteres i en sammenhæng og derfor må ses i et historisk og åndeligt lys. Ligeledes hævdede også Edmund Burke, at mennesket gjorde bedst i at leve i overensstemmelse med traditioner.

Popper angreb Hegel, Engels, Marx og andre samfundsfilosoffer, som hævdede, at der findes uomgængelige historiske lovmæssigheder, som gør det muligt at forudsige historiens gang. Popper hævdede, at sådanne lovmæssigheder ikke kan eksistere. Han hævdede, at historien ikke gentager sig, men at betingelserne for hver tids samfundsudvikling er særegne for netop deres tid. Dette synspunkt er senere blevet kendt som historisme Han mente også, at politisk handling, som var inspireret af troen på sådanne lovmæssigheder, fornægtede menneskets handlefrihed – alle forestillinger om en historisk nødvendighed indebar for Popper en holistisk og deterministisk samfundsanalyse, som åbnede for en retfærdiggørelse af totalitære ideologier. Historicismen er dermed ikke bare forkert, den er ifølge Popper i sin yderste konsekvens totalitær. Popper sigtede hermed især til samfundsudviklingen i henholdsvis Sovjetunionen og det nazistiske Tyskland, som – ifølge ham – netop hvilede på historicistiske idéer. Popper fortrængte et ældre, helt anderledes begreb (Historisismus eller Historizismus), som betonede kontekstualisering i historisk og samfundsvidenskabelig forskning.

Litteratur 

 Karl Popper (1957) The Poverty of Historicism. London: Routledge.

Filosofi
Historie
Daniel Schenkel

Daniel Schenkel (21. december 1813 — 19. maj 1885) var en schweizisk protestantisk teolog. 

Schenkel hørte oprindelig til de såkaldte mæglingsteologer, men blev mere og mere liberal og var bland andet 1863 medstifter af den radikale tyske Protestantenverein. 1838—41 var Schenkel privatdocent i Basel, 1841—49 præst i Schaffhausen, 1849—51 professor i Basel og fra 1851 professor i Heidelberg. 

Blandt hans mange skrifter må nævnes Das Wesen des Protestantismus, I—III (1846—51), Christliche Dogmatik, I—II (1858—59) og Charakterbild Jesu (1864). En årrække udgav han "Allgemeine Kirchenzeitung" og senere "Allgemeine kirchliche Zeitschrift". Han redigerede Bibellexikon, I—V (1869—75).

Kilder 
  

Teologer fra Schweiz
Ansatte ved Basels Universitet
Ansatte ved Heidelbergs Universitet
Faglitterære forfattere fra Schweiz
Salmonsens
2. division 2012-13 (fodbold)

Sæson 2012-13 i 2. Division. Den tredjebedste liga i Danmarksturneringen i fodbold. 2. Division øst består af hold fra Sjælland, Lolland og Falster (unionerne DBU Sjælland, DBU København og DBU Lolland-Falster). 2. division vest består som udgangspunkt af hold fra Jylland og Fyn (DBU Jylland og DBU Fyn), men i 2012-13-sæsonen vil der også være ét hold fra Sjælland (BSV). Vinderne af de to rækker rykker op i 1. division, mens de 3 dårligste hold fra hver række rykker ned i danmarksserien

Øst

Deltagere

Kort over deltagerne

Stilling

Topscorerliste 

*Opdateret d. 2. april 2013

Vest

Deltagere

Stilling

Topscorerliste 

*Opdateret d. 7. Januar 2013

Fodnoter 

Fodboldsæson 2012-13
Sæsoner i 2. division (fodbold)
Bryidae

Bryidae er en underklasse af Bryopsida. Dets medlemmer er almindelige over hele verden og er kendetegnet ved at have et dobbelt peristom.

Klassifikation 
Bryidae deles i to overordner, der indeholder følgende ordner :

Overorden: Bryanae
Splachnales
Bryales
Bartramiales
Orthotrichales
Hedwigiales
Rhizogoniales
Overorden: Hypnanae
Hypnodendrales
Ptychomniales
Hookeriales
Hypnales

Eksterne henvisninger

Noter 

Bladmosser
Obelerio degli Antenori

Obelerio degli Antenori (eller Antenoreo) var den 9. doge i Venedig. Han regerede fra 804 til 811. Han var søn af  Encagilio. 

Han havde allerede været tribun mens Giovanni Galbaio regerede. Han og andre pro-frankiske ledere flygtede til Treviso. Der valgte de Obelerio til leder, og han førte dem tilbage til Venedig, og da Galbai-erne flygtede blev han valgt til doge i Malamocco. 

Obelerio kopierede straks sine forgængere og udpegede en med-doge fra hans familie, nemlig hans bror Beato. Antenori blev hurtigt upopulær og fejden mellem de forskellige fraktioner, de pro-byzantinske i  Heraclea og republikanerne i Malamocco flammede. Den landflygtige patriarken af Grado, Fortunatus, vendte tilbage til Venedig fra Karl den Stores hof i Aachen og tilbød at Venedig kunne komme under frankisk beskyttelse, hvis han blev genindsat. Obelerio indvilgede og anerkendte gladeligt frankisk overhøjhed til gengæld for frankisk beskyttelse og anerkendelse. Obelerio og Beato lenshyldede Karl den Store i Aachen juledag 805. Obelerio udvalgte sig endda en frankisk brud, den første dogaressa. 

Denne handling udløste en krig med Byzans. I 809 lagde en flåde til i den venetianske lagune og andre en frankisk flotille ved Comacchio, men blev besejret. Obelerio og Beato ophøjede herefter deres anden bror Valentino til doge sammen med dem. Det var det sidste strå, og folket rejste sig imod dem. De tilkaldte kong Pippin af Italien. Han belejrede Venedig, men først i sidste øjeblik prøvede dogerne at redde ansigt ved at gribe til våben mod ham. De blev fordrevet og Agnello Participazio, som havde forsvaret Venedig fra starten blev valgt til doge. 

Obelerio tilbragte de følgende to årtier i eksil i Konstantinopel. Da Giustiniano Participazio døde i 832 vendte han tilbage med en flok trofaste folk for at genvinde dogetitlen. Han gik i land ved Vigilia, nær Malamocco, men den retmæssige  doge, Giovanni 1. Participazio, nedbrændte de to byer, dræbte Obelerio og fremviste hans hoved på markedet.

Kilder 
Norwich, John Julius. A History of Venice. Alfred A. Knopf: New York, 1982.

Se også 

Doger
Natura 2000-område nr. 24 Hanstholm Reservatet, Hanstholmknuden, Nors sø og Vandet sø

Natura 2000-område nr. 24 Hanstholm Reservatet, Hanstholmknuden, Nors sø og Vandet sø består af de store klitarealer syd for Hanstholm, samt de to store, kalkrige søer, Nors Sø og Vandet Sø. Klitområdet består for en stor del af arealer med klithede og klitlavninger, med mange næringsfattige søer. Der findes også andre klittyper, samt kalkoverdrev, sure overdrev og rigkær i området. En del af Tved og Vilsbøl Klitplantager indgår også i området. Øst for byen Hansholm ligger Hanstholmknudens langstrakte kystskrænt (Habitatområde nr. 220) der også indgår i naturplanområdet.

Området har et rigt fugleliv og er hjemsted for en række meget sjældne planter. Den sjældne plante liden najade findes i Nors Sø, som det eneste sted i Danmark. Som fuglelokalitet er området vigtigt for bl.a. tinksmed, hjejle, trane, mosehornugle, sædgås og nordisk lappedykker.

Natura 2000-planen er vedtaget i 2011, hvorefter kommunalbestyrelserne
og Naturstyrelsen skal udarbejde bindende handleplaner, som skal sikre
gennemførelsen af planen. Et forslag til handleplan er i høring i sommeren 2012 . Planen videreføres og videreudvikles i anden planperiode 2016-21.

Natura 2000-området ligger i Thisted Kommune, og naturplanen er koordineret med vandplanen 1.1 Nordlige Kattegat, Skagerrak.

Arealfordeling 
I habitatområde 220, Hanstholm Reservatet, Nors Sø og Vandet Sø er der 4.543 hektar §3-beskyttet natur, som fordeler sig sådan:
 Vandløb 16 km
 Hede 3.019 ha
 Eng 3 ha
 Mose 518 ha
 Overdrev 49 ha
 Sø 954 ha
I habitatområde H220 Hanstholm Knuden er der 323 hektar beskyttet natur, som fordeler sig sådan:
 Hede 306 ha
 Mose 0,4 ha
 Overdrev 17 ha

Udpegningsgrundlag for Fuglebeskyttelsesområde nr. F22 

Fugle:
 Rørdrum (Y)
 Sædgås (T)
 Trane (Y)
 Hjejle (Y)
 Tinksmed (Y)
 Mosehornugle (Y)

Naturfredning 
I naturpplanområdet indgår to store naturfredninger: Nors Sø samt Tved og Vilsbøl Klitplantager blev fredet i 1980, i alt 2.273 hektar . I Hanstholm Vildtreservat er et areal på 3.399 hektar fredet . Ved hanstholmknuden blev 23 hektar i 1975 fredet for at sikre og beskytte de geologiske, botaniske og landskabelige værdier i kalkskrænten .

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger 

 Kort over området
 Naturplanen
 Naturplanen 2016-2021
 Basisanalysen for H24
 Basisanalysen for H220
 Basisanalyse 2016-2021

Natura 2000-planer
Lokaliteter i Thisted Kommune
EU-habitatområder i Danmark
Nationalpark Thy
Sine Bundgaard

Sine Bundgaard (født 15. januar 1970 i Aarhus) er en dansk sopran med en international karriere.

Sine Bundgaard er uddannet ved Det Kongelige Danske Musikkonservatorium i 1998 og Operaakademiet i 2001 og debuterede i 2003 på Det Kongelige Teater i rollen som Gilda i Verdis Rigoletto.

Fra 2001-2009 var hun freelancer og sang på bl.a Nationaloperaen i Paris, Bayerische Staatsoper, Drottningholms Slottsteater, Innsbruck festival der alten Musik, Vlaamse Oper, Opera Comique i Paris, Opera de Marseille, Opera de Nancy, Opera de Lausanne, Det kongelige teater og Den Jyske Opera, særligt som Zerbinetta i Strauss' Ariadne fra Naxos, Konstanze i Mozarts Bortførelsen fra seraillet og Amélite i Rameaus Zoroastre.

I 2009 blev hun ansat som operasolist ved Det Kongelige Teater, hvor hun bl.a har sunget partierne Michaëla i Carmen, Pamina i Tryllefløjten, Tiltelrollen i Bergs Lulu, Juliette i Gounods Romeo og Julie, Nedda i Leoncavallos Pagliacci, Donna Elvira i Mozarts Don Giovanni, Nanetta i Falstaff, Manon Lescaut i Henzes Boulevard Solitude, Grevinden i Figaros bryllup, Jenny i Mahagonny, Silvia i The exterminating angel, Desdemona i Otello, Liu i Turandot, Fru Ingeborg i Drot og marsk, Despina i Cosi fan tutte og Elettra i Idomeneo.

Sideløbende med Det kongelige teater har hun fortsat sin internationale karriere, særligt med Mozartpartier og i barokoperaer med engagementer på Oper Zürich som Donna Elvira i Don Giovanni, Händel festival i Karslruhe som Costanza i Riccardo Primo og titelrollen i Theodora, Edinburgh festival som Angelica i Haydns Orlando Furioso, Holland festival som Soprano2 i Wolfgang Rihms Dionysos, Moscow Händel festival som titelrollen i Theodora og Copenhagen Opera festival som Cleonilla i Vivaldis Ottone in Villa med Concerto Copenhagen.

Som koncertsanger er hun særligt efterspurgt som solist i Brahms requiem som hun bl.a har sunget med dirigenten Philippe Herreweghe.

I 2020 vandt hun en Reumert som Årets sanger for Elettra i Idomeneo. I 2004 blev hun valgt som Årets DR-Kunstner. I 2005 modtog hun Aksel Schiøtz-prisen, i 2006 Elisabeth Dons' Mindelegat, i 2011 var hun Reumert-nomineret som årets sanger for præstationer i Lulu og Romeo og Julie, og i 2013 blev hun Ridder af Dannebrog.

Kilder 
Sinebundgaard.dk

Det kongelige teater kglteater.dk

Eksterne henvisninger 
 Sine Bundgaard – soprano (hjemmeside)
 Sine Bundgaard – Den Store Danske
 Sine Bundgaard – biografi og diskografi – Dacapo Records

Operasangere fra Danmark
Personer i Kraks Blå Bog
Sopraner
Arash

Arash er et navn på en iransk bueskytte, fra det gamle Persien.

Historien er at den persiske bueskytte skød en pil og det satte en landegrænse for det gamle Persien. I persiske folkeeventyr bliver der fortalt at han altid ramte de mål han satte.

Navnets oprindelse 

Selv om flere kilder (f.eks al-Biruni) synes at have overvejet 'Arash' at være oprindelsen af navnet »Arshak" (dvs. Arsaces), navnet på den Parthian dynasti stammer fra et parthiske-eller østlige iranske ækvivalent af 'Ardashir' , nemlig »Artaxerxes, specielt Artaxerxes II, hvem Arsacids hævdede at nedstamme fra. (Inden for opbygningen af mytologisk-conflated genealogi iranske dynasts de Arsacids hævdede også at synke-via den anden Arash-from Kai Kobad).
Som det er typisk for navne fra mundtlig tradition, der er mange variationer af "Arash". I Avesta navnet vises som "Erekhsha" (Ǝrəxša) "af hurtige pil, der har den hurtigste pil blandt iranerne" (Yasht 8.6). Denne avestan sprog formular fortsætter i Zoroastrian Middle persisk som "Erash" (Bundahishn, Shahrastanha-i Eran, Zand-i Vahuman Yasht, Mah I Frawardin) hvorfra angliserede 'Eruch' stammer. Ny persisk og arabisk former omfatter 'Erash' og 'Irash' i al-Tabari og Ibn al-ATIR, Aarashshebatir i al-Tabari «Arash" i al-Talebi «Aarash" i Maqdesi, Balami, Mojmal, Marasi, al -Biruni og i VIS o Ramin af Gorgani. Navne med en bestand tilnavn repræsenterer avestan "hurtig pil" omfatter al-Tabari er 'Aarashshebatir "og Mojmal er' Arash-e Shewatir '. En efternavnet formular inkluderer 'Arash / Aarash Kaman-gir' "Arash, bow-ekspert."

Bueskytter
Sine

Sine er en alternativ stavemåde af det nordiske pigefornavn Signe (se dette).

Kendte personer 
 Sine Bundgaard, dansk sopran
 Sine Vig Kjærgaard, dansk popsanger
 Sine Bach Rüttel, dansk sanger og banjospiller
 Sine Sunesen, dansk jurist

Andet 
 SINE – forkortelse for SIkkerhedsNEttet
Dicranidae

Dicranidae er en vidt udbredt gruppe af mosser i klassen Bryopsida. Gruppen indeholder mange arter som vokser i tørre områder og på forstyrret jord. Dicranidae er repræsenteret med 4 ordner i Danmark.

Eksterne henvisninger 

Bladmosser
Fulufjellet nationalpark

Fulufjellet nationalpark er en nationalpark som ligger i et næringsfattigt lavfjeldsområde i den østlige del af  Innlandet fylke i Norge, på østsiden af Ljøraelven mod grænsen til Sverige. Parken blev oprettet i 2012 for at «bevare et stort naturområde som indeholder særegne, repræsentative økosystemer som er uden tunge naturindgreb, herunder artsfattig fjeldvegetation og artsrig skov»  og den dækker et område på 82,5 km2.

Nationalparken ligger i Trysil kommune; og den grænser op til den langt større Fulufjället Nationalpark i Sverige, som blev etableret i 2002, og til Fregn naturreservat som blev oprettet samtidig med den norske nationalpark.

Geografi, landskab, geologi 

Området omfatter særprægede kvartærgeologiske forekomster og højereliggende urskovspræget skov med en stor naturmangfoldighed. 

Langs bjergsiderne og på højder og toppe findes der både gran- og fyrreskov, kløfter fra bække  og stenmarker med høje naturværdier. Vegetationen på det bare  er meget ensartet, og området repræsenterer, både nationalt og internationalt, en ekstremt artsfattig fjeldvegetation. Området Storgnollen-Steinknøsen-Furuknøsen har landskabsmæssige og kvartærgeologiske værdier. Kombinationerne af varieret topografi med store højdeforskelle, blokmark og kløfter gør området Storgnollen – Steinknøsen – Furuknøsen
specielt interessant.

Flora og fauna 
Bjergene er stort set dækket af en vegetation domineret af dværgbuske, græs, star og siv. Nøæsten al skog i området er gran og fyr, og  stedvis har skoven urskovpræg med stor   artsrigdom. Mange sjældne lav- og svampearter er registreret indenfor nationalparken.

Bjørn er en karakterart i området, men også ulv, jærv og los findes her. Fuglelivet er præget av tjur, urfugl, jærpe og rype.

Forvaltning og brug af området 
Området bliver brugt til jagt, fiskeri og friluftsliv, og der er åbent for det i beskyttelsesbestemmelserne. Forvaltningen af parken bliver udlagt til et lokalt nationalparkstyre.

Referencer 

Nationalparker i Norge
Innlandets geografi
Etableret i 2012
Funariidae

Funariidae er en vidt udbredt gruppe af mosser i klassen Bryopsida. Størstedelen af arterne tilhører slægterne Funaria (ca. 200 arter) og Physcomitrium (ca. 80 arter). I Danmark findes dog kun 3 arter fra disse to slægter.

Noter 

Bladmosser
Diphysciidae

Diphysciidae er en underklasse af mosser i klassen Bryopsida. Den indeholder kun en enkelt orden, som også er repræsenteret i Danmark.

Noter

Bladmosser
Buxbaumiidae

Buxbaumiidae er en underklasse af mosser i klassen Bryopsida. Den indeholder kun en enkelt orden, som også er repræsenteret i Danmark.

Noter

Bladmosser
Peter Higgs

Peter Ware Higgs (født 29. maj 1929) er en britisk teoretisk fysiker og en professor emeritus ved University of Edinburgh. Han er kendt for at forudsige eksistensen af den såkaldte Higgs-partikel i 1960'erne, hvilken forudsigelse indbragte ham og François Englert Nobelprisen i Fysik 2013.

Noter

Eksterne henvisninger 

 Officiel hjemmeside

Fysikere fra England
Teoretiske fysikere
Nobelprismodtagere fra Storbritannien
Nobelprismodtagere i fysik
Personer fra Newcastle upon Tyne
Medlemmer af Royal Society of Edinburgh
Østrig Rundt 2012

Østrig Rundt 2012 er den 64. udgave af løbet, som er en del af UCI Europe Tour 2012.

Løbet blev vundet af Jakob Fuglsang, der deltog i løbet efter at være udelukket fra deltagelse i Tour de France 2012, som følge af en konflikt med ledelsen på Team RadioShack-Nissan-Trek.

Etaper 
Ruten blev præsenteret den 31. maj 2011 i Laxenburg.

Samlede placering

Classification leadership

Eksterne henvisninger 
 Officiel hjemmeside

Referencer 

UCI Europe Tour 2012
2012
Andrea Casiraghi

Andrea Albert Pierre Casiraghi, (født 8. juni 1984 i Monaco), er det ældste barn af den italiensk fødte Stefano Casiraghi (1960-1990) og prinsesse Caroline.

Ægteskab og børn
I juli 2012 blev Andrea Casiraghi forlovet med den colombiansk-schweiziske Tatiana Santo Domingo (født 1983). Det forventes, at parret bliver gift i 2013.

Den 6. november 2012 nævnte hans forlovede Tatiana Santo Domingo i et interview til La Voz Libre, at hun ventede sit første barn. Hun fødte en dreng, en søn ved navn Alexandre Andrea Stefano  "Sasha" Casiraghi, den 21. marts 2013 på Portland Hospital i London, England. Da hans forældre ikke var gift på fødslen, blev han ikke inkluderet i den monegaskiske arvefølge. Men på grund af deres efterfølgende ægteskab indtager deres søn i øjeblikket den femte position i arverækken til den monegaskiske trone.

Casiraghi og Santo Domingo blev gift ved en borgerlig ceremoni i det fyrstelige palads i Monaco den 31. august 2013. En religiøs ceremoni blev senere afholdt i Gstaad, Schweiz, den 1. februar 2014. Deres andet barn, en datter ved navn India, blev født i London den 12. april 2015. Deres tredje barn, en dreng ved navn Maximilian Rainier, blev født i Monaco den 19. april 2018.

Titler 
Honorær militær titel: Korporal i Compagnie des Carabiniers du Prince (20. januar 2012 — nu)

Noter 

 

Huset Grimaldi
Personer fra Monaco
Toke Lars Bjarke

Toke Lars Bjarke (født 27. december 1999) er en dansk skuespiller, rapper og vært. Han har deltaget i DM i Børnerap, hvor han fik en 2. plads. Desuden medvirkede han i filmen Monsterjægerne fra 2009, som Lasse.

Han har, siden han var 3, været vant til at være foran kameraet i reklamer og film, både danske og internationale. I 2007 deltog han i DM i Børnerap, med nummeret "Et smil på Læben". Han har rollen som Morten i Susanne Biers Hævnen, som modtog både en Golden Globe og en Oscar for bedste udenlandske film i 2010.

I Zentropas Western The Salvation 2014 spiller han Mads Mikkelsens søn Kresten.

Desuden modtog han Specialprisen for største talent 2008, fra Århus Filmfestival, for sin rolle i Jeg Vil Være Voksen.

Diskografi 
Toke Lars Bjarke har udgivet flere raps:
"Bingo Bango" 2014 GL music
"Summertime", 2012 Høgsted/Rooster Records
"Hot Shot Celebrity" 2010, Steinray Records
"Et Smil På Læben" 2007, Copenhagen Records
"Så Er Det Fandme Blevet Jul" 2012 (iTunes), 2010 (Youtube, MC Klunke ft. Natascha
"Uskyldigt Sted" 2011, Vasilije B
"Klimaspiren" 2008, Arla ft, Amalie og Matthias
"Vi Styrer" 2009

Teater 
"Jul i Gammelby" 2012, folketeatret "Mads" (sammen med Ulrik Windfeldt-Schmidt)
"Debussy" 2012, Hotel Proforma
"Oktobernat" 2011, Hotel Proforma

Referencer

Eksterne henvisninger 
 
 

Skuespillere fra Danmark
Rappere fra Danmark